ENVIRONTEC powered by ÖKOINDUSTRIA 2026 B2B Event
2026-10-07 - 2026-10-09
Pozývame vás na druhý ročník medzinárodného veľtrhu ENVIRONTEC powered by ÖKOINDUSTRIA zameraného na environmentálne technológie, odpad, vodu a udržateľnosť, v rámci ktorého sa zároveň uskutoční B2B podujatie.

Dátum konania: 7. – 9. október 2026Miesto konania: Budapešť, Maďarsko + onlineRegistrácia: https://www.b2match.com/e/environtec-powered-by-okoindustria-2026/sign-up/create-account Web stránka podujatia: https://www.b2match.com/e/environtec-powered-by-okoindustria-2026/components/67854

Cieľom výstavy ENVIROTEC powered by ÖKOINDUSTRIA je, aby sa profesionálni návštevníci zaujímajúci sa o najnovšie trendy v sektore a priemysle, nariadenia EÚ (taxonómia, ESG, ESRS, CSRD) a environmentálne technológie dozvedeli o inováciách a efektívnych riešeniach domáceho a medzinárodného environmentálneho priemyslu a vďaka regionálnej obchodnej platforme nadviazali nové obchodné vzťahy pre budúcu spoluprácu.

Tematické zameranie podujatia:

Obehové hospodárstvo, nakladanie s odpadom;
Hospodárenie s vodou, čistenie odpadových vôd;
Sanácia a investície do brownfieldov;
Ochrana kvality ovzdušia;
Meranie a analýza životného prostredia;
Energetická efektívnosť, obnoviteľné zdroje energie;
Rozvoj infraštruktúry, udržateľné mestá a obce;
Ochrana živých vodných ekosystémov;
Ekologické inovácie a startupy v strednej a východnej Európe.

Organizácia podujatia:

október 2026 – uzávierka registrácie
október 2026 – len osobné stretnutia
6. – 7. október a 9. október 2026 – len virtuálne stretnutia
Účasť je bezplatná pre online účastníkov. Účastníkom, ktorí budú mať naplánované osobné stretnutia počas B2B, bude odkaz na bezplatnú registráciu zaslaný prostredníctvom interného systému správ b2match a to výlučne účastníkom s platnou registráciou a validovaným profilom.

Pri registrácii na B2B podujatie si v časti „Settings“ v rámci položky „Support office“ vyberte TUKE ako vašu podpornú inštitúciu. Následne vašu prihlášku obratom radi potvrdíme v registračnom systéme podujatia. Nezabudnite na vyplnenie tzv. Marketplace. Ďakujeme.

Kontakt: Enterprise Europe Network pri UVP TECHNICOM, e-mail: een@uvptechnicom.sk

Matchmaking počas DroneTech World Meeting 2026
2026-10-20 - 2026-10-23
Pozývame vás na matchmakingové podujatie, ktoré sa uskutoční v rámci veľtrhu DroneTech World Meeting 2026 so zameraním na bezpilotné technológie.

Dátum konania: 20. – 23. október 2026Miesto konania: Toruń, Poľsko + onlineRegistrácia: Create an account | Registration | Matchmaking Event during DroneTech World Meeting 2026Web stránka podujatia: Home | Matchmaking Event during DroneTech World Meeting 2026

DroneTech World Meeting, organizovaný už po jedenástykrát, má dlhoročnú tradíciu prepájania investorov, podnikateľov, vedcov a technologických nadšencov z celého sveta so záujmom o moderné bezpilotné technológie.

Organizácia matchmakingu:

20. október 2026 – osobné stretnutia
21. – 23. október 2026 – online stretnutia

Na podujatí sa stretnú zástupcovia týchto oblastí:

výroba a distribúcia dronov,
školenia a služby v oblasti dronov,
vybavenie a náhradné diely pre drony,
verejná správa,
polícia, hasiči, záchranná zdravotná služba,
bezpečnosť,
veterné a fotovoltické elektrárne,
moderné poľnohospodárstvo a lesníctvo,
humanitárny sektor,
fotografia, letecké snímkovanie, kinematografia,
poradenstvo,
všetci ostatní záujemcovia o oblasť technológie dronov t. j. bezpilotné lietadlá a pozemné vozidlá.

Účasť na matchmakingu je bezplatná ale registrácia povinná.

Pri vypĺňaní prihlášky na matchmakingové podujatie si v časti „Settings“ v rámci položky „Support office“ vyberte TUKE ako vašu podpornú inštitúciu. Následne vašu prihlášku obratom radi potvrdíme v registračnom systéme podujatia. Nezabudnite na vyplnenie tzv. Marketplace. Ďakujeme.

Kontakt: Enterprise Europe Network pri UVP TECHNICOM, e-mail: een@uvptechnicom.sk

Konferencia BOZP - Aktuálne otázky bezpečnosti práce a prevencia závažných havárií
2026-11-09 - 2026-11-11
Pozývame vás na 39. ročník medzinárodnej konferencie „Aktuálne otázky bezpečnosti práce a prevencia závažných havárií“, ktorá je najväčším a najprestížnejším podujatím v oblasti prevencie úrazov a havárií na Slovensku.

Konferencia je zároveň národným podujatím v rámci kampane Európskej agentúry pre bezpečnosť a ochranu zdravia pri práci: „Zdravé pracoviská 2026-2028 Spoločne za duševné zdravie pri práci. Prevencia psycho-sociálnych rizík na pracovisku.“

Konferencia je organizovaná pod záštitou Ministerstva práce, sociálnych vecí a rodiny a dekana Strojníckej fakulty Technickej univerzity v Košiciach.

Dátum konania: 9. – 11. november 2026
Miesto konania: Hotel Patria, Štrbské pleso Vysoké Tatry

Zameranie konferencie:

Manažérstvo rizík ako základný nástroj prevencie;
Bezpečná a zdravá práca v digitálnej dobe;
Prevencia závažných priemyselných havárií;
Procesná bezpečnosť a digitalizácia;
Spoločenská zodpovednosť a jej vplyv na bezpečnosť;
Psycho-sociálne riziká v pracovnom prostredí;
Bezpečnosť kritickej infraštruktúry;
Bezpečnosť strojových zariadení;
Príklady dobrej praxe a účinných riešení BOZP;
Plnenie požiadaviek legislatívy a činnosti Inšpekcie práce;
Celoživotné vzdelávanie v oblasti BOZP;
Ergonómia pracovísk;
Prevencia proti požiarom a výbuchom;
Osobné ochranné prostriedky a ich spoľahlivosť.

Výška konferenčného poplatku: 350,00 EUR s DPH. Konferenčný poplatok zahŕňa zborník, stravné, občerstvenie, spoločenský večer. V prípade neúčasti sa konferenčný poplatok nevracia, ale môžete za seba poslať náhradníka!

Informácie k platbe:
elfa, s.r.o.
Park Komenského 7, 040 01 Košice, Slovenská republika
IČO: 31648410
IBAN: [REDACTED]
SWIFT: TATR SKBX
Do správy pre prijímateľa uviesť: BOZP2026 + meno a priezvisko + názov organizácie

Ubytovanie si účastníci rezervujú sami.
Hotel Patria bude poskytovať účastníkom konferencie zľavu na ubytovanie – pri rezervácii je nutné uviesť poznámku: „Ubytovanie v rámci konferencie BOZP2026“.

Prihláška
Prihlásiť sa na konferenciu môžete TU

Termín online registrácie: do 31.októbra 2026

Termín zaslania príspevkov: 12. októbra 2026

Bližšie informácie o konferencii získate TU
